Antifa Verniel Tydens BLM-Protes Kerk Wat Hawelose Mense Voed - Joy! Digital
Antifa Verniel Tydens BLM-Protes Kerk Wat Hawelose Mense Voed
Deur: Patrick Simons
"Dit is nou die tyd vir Amerika se genesing," het Joe Biden in sy oorwinningstoespraak gesê. Dit lyk asof dit broodnodig is. Minder as drie dae voor die toespraak is 'n Rooms-Katolieke kerk verniel tydens 'n Black Lives Matter-betoging in Portland. Foto's en video's van Antifa se optrede is verlede naweek op sosiale media geplaas.
'n Groot groep Antifa-oproermakers se optog het hulle verby die St. Andre Bassette-kerk in Portland geneem. Die kerk is bekend vir sy liefdadigheid teenoor hawelose mense. Daar word byvoorbeeld gereeld maaltye aan mense bedien wat op straat woon. Talle ander inisiatiewe is ook vanuit hierdie kerk begin om minderbevoorregte mense in die samelewing te help.
Dit het egter nie een van die oproeriges verhinder om die kerk tydens 'n Black Lives Matter-betoging te teiken nie. Die kerk is verniel, maar gelukkig was daar niemand in die kerk nie. Al die voorste vensters van die kerk is gebreek. Die skade het die kerk genoop om voorlopig sy hulpprojekte en dienste op te skort.
Vader Tom Gaughan het in 'n antwoord gesê dat die gebou voorlopig gesluit is: "Die optrede van hierdie een persoon het ons gedwing om voorlopig ons hulpverlening te staak. Die honderde mense wat ons normaalweg hier sou voed, kan nou nie gehelp word nie, want ek voel nie dit is veilig vir ons personeel nie."